OpenLLM-France/wikimedia huggingface dataset:
# Polsat Warsaw Open 2010

L'Open de Varsòvia 2010, oficialment conegut com a Polsat Warsaw Open 2010, és un esdeveniment de tennis femení sobre terra batuda que pertany als Premier tournaments de la WTA. La 14a edició del torneig es va celebrar entre el 17 i el 23 de maig de 2010 al Legia Tennis Centre de Varsòvia, Polònia.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Wozniacki | 2 | 6 | 6 |
| | P. Hercog | 6 | 3 | 4 | 1 | C. Wozniacki | 3 | r | |
| | T. Garbin | 1 | 1 | | 5 | Z. Jie | 6 | | |
| 5 | Z. Jie | 6 | 6 | | | | | | | 5 | Z. Jie | 6 | 7 | |
| | K. Zakopalová | 4 | 4 | | | | | | | Q | G. Arn | 4 | 5 | |
| Q | G. Arn | 6 | 6 | | Q | G. Arn | 5 | 6 | 6 | | | | | |
| | B. Záhlavová-Strýcová | 2 | 4 | | 6 | A. Bondarenko | 7 | 4 | 4 | | | | | |
| 6 | A. Bondarenko | 6 | 6 | | | | | | | | | | | | 5 | Z. Jie | 3 | 4 |
| | M. Rybáriková | 6$^7$ | 3 | | | | | | | | | | | | | A. Dulgheru | 6 | 6 |
| | S. Errani | 7 | 6 | | | S. Errani | 2 | 1 | | | | | | |
| WC | K. Piter | 0 | 3 | | 3 | N. Li | 6 | 6 | | | | | | |
| 3 | N. Li | 6 | 6 | | | | | | | 3 | N. Li | 4 | 6 | 4 |
| | A. Dulgheru | 6 | 6 | | | | | | | | A. Dulgheru | 6 | 3 | 6 |
| | T. Bacsinszky | 2 | 4 | | | A. Dulgheru | 6 | 7 | | | | | | |
| Q | T. Pironkova | 7 | 4 | 6 | Q | T. Pironkova | 4 | 5 | |
| 2 | I. Deméntieva | 5 | 6 | 4 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Cara Black Yan Zi | 6 | 5 | [10] |
| | Sarah Borwell Raquel Kops-Jones | 0 | 7 | [5] | 1 | Cara Black Yan Zi | 6 | 6 |
| | Maria Kondratieva Vladimíra Uhlířová | 5 | 4 | | | Olga Govortsova Klaudia Jans | 1 | 4 |
| | Olga Govortsova Klaudia Jans | 7 | 6 | | | | | | 1 | Cara Black Yan Zi | 3 | 4 |
| | Sara Errani Roberta Vinci | 7 | 4 | [5] | | | | | | Virginia Ruano Pascual Meghann Shaughnessy | 6 | 6 |
| 3 | Hsieh Su-wei Zheng Jie | 6$^3$ | 6 | [10] | 3 | Hsieh Su-wei Zheng Jie | 4 | r |
| | Virginia Ruano Pascual Meghann Shaughnessy | 6 | 6 | | | Virginia Ruano Pascual Meghann Shaughnessy | 6 | |
| | Tatsiana Putxak İpek Şenoğlu | 1 | 2 | | | | | |

## Enllaços externs

* Web oficial Arxivat 2010-03-03 a Wayback Machine. (polonès)
* Quadre individual femení Arxivat 2010-06-01 a Wayback Machine. PDF
* Quadre doble femení Arxivat 2010-06-01 a Wayback Machine. PDF
Varsòvia :
1995
1996
1997
1998
1999
2000
2002
2003
2004
2005
2006
2007
2009
2010 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Arauzo de Miel

Arauzo de Miel és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 448 | 409 | 384 | 363 |
# ISOCARP

International Society of City and Regional Planners (ISOCARP) és una associació internacional, creada l'any 1965, que agrupa persones que treballen en la planificació urbana que compta amb membres en més d'una vuitantena de països. ISOCARP és reconeguda oficialment pel Nacions Unides i el Consell d'Europa. Funciona amb UNESCO. No està sota el control de cap govern.

## Referències

* ↑ «International Society of City and Regional Planners [ISoCaRP]» (en anglès). Foundation for the Urban Environment, 2013. [Consulta: 24 juliol 2022].

## Enllaços externs

* ISOCARP - Lloc web oficial
* ISOCARP institute
# Bessatsu Shōnen Sunday

Bessatsu Shōnen Sunday (別冊少年サンデー, Bessatsu Shōnen Sandē) fou una revista mensual de manga publicada per Shogakukan al Japó.

## Títols serialitzats

Llistats alfabèticament per títol.
* 4000 Man En Film, Osamu Kishimoto
* Hana to Hi to Matsuri, de Shotaro Ishinomori
* Jigokubin 3-gōsha, Takeshi Koshiro
* Kappa no Sanpei, de Shigeru Mizuki
* Kuranashi Inu, de Kazuyoshi Torii
* Michikusa, de Akio Chiba
* Mutant Sub, de Shotaro Ishinomori
* Obake no Q-tarō de Fujiko Fujio
* Onboro Bakugekitai, Hiroshi Sasagawa
* Ore wa Tetsuo-kun, Daisuke Tango
* Ōsenshū Monogatari, Yutaka Yoshida
* Osomatsu-kun, de Fujio Akatsuka
* Taishita Hacchan, Katsumi Masuko
* Taizan Daizōno 10-ban Dasha, de Hiroshi Kaizuka
* Tsurugi Kengō no Suke, Hisashi Sekiya
* Umi no Ōji, de Fujiko Fujio

## Vegeu també

* Weekly Shōnen Sunday
# Marcos Redero Hernández

Marcos Redero Hernández (Salamanca, 23 de gener de 1976) és un exfutbolista castellanolleonès, que ocupava la posició de defensa.

## Trajectòria

Redero ha militat durant tota la seua carrera esportiva com a jugador de la UD Salamanca, amb qui va sumar 94 partits i tres gols. Hi debuta la temporada 96/97, disputant dos partits. La seua següent aparició és dos anys després, amb els castellans a la màxima categoria.
El defensa no es faria amb la titularitat fins a la temporada 01/02, amb el Salamanca a la categoria d'argent. Hi passa dos anys sent peça clau de l'onze, fins que a partir del 2003 les lesions l'aparten dels terrenys de joc. Després de dues temporades sense fitxa, es retira el 2005.

## Enllaços externs

* Fitxa del jugador
# Núvol kinton

El núvol Kinton és un núvol volador que apareix als dibuixos animats de Bola de Drac i la seva saga. És de color groc i serveix com a mitjà de transport. Apareix per primera vegada quan el Follet Tortuga el va regalar a Son Goku per haver salvat la seva tortuga. L'ancià deia que el núvol havia estat un regal del mateix Déu de la Terra, encara que en realitat va ser Karin qui li va donar. Només el poden utilitzar les persones de cor pur, ja que les altres cauen quan intenten pujar-hi. De vegades, es veuen altres persones recolzades en persones de cor pur.
Son Goku està basat en Sun Wukong, un dels protagonistes de Viatge a l'oest, que pot viatjar ràpidament pujant als núvols. L'autor de Bola de Drac, Akira Toriyama, va reforçar la similitud entre els dos personatges donant-li el núvol que podia viatjar a gran velocitat.
Durant la 21a edició del Gran Torneig de les Arts Marcials, el núvol va salvar a Gokū de caure fora del ring després d'haver estat llançat pel monstre Giran. Encara que els jutges del Torneig no ho van considerar una falta, ja que no s'especificava a les regles, van decidir que el més just era que no pogués tornar a fer servir el núvol.
A Bola de Drac Z, va ser utilitzada pels fills de Son Goku: Son Gohan i Son Goten. Al final de l'edició Kanzenban de Dragon Ball, Goku li dona el Núvol Kinton a Oob i a Bola de Drac GT només se'l veu a l'escena final de l'últim episodi.
Posteriorment el núvol també apareix a Dragon Ball Super.

## Notes i referències
### Notes

* ↑ conegut al Japó com «Són Gokū»,

### Referències

* 1 2 Toriyama, Akira. Bola de Drac, Kanzenban nº1. Japón: Shūeisha, 2002. ISBN 4-08-873444-0. Capítol 4.
* 1 2 Bola de Drac (anime) episodi 3.
* ↑ Clements i McCarthy, 2001, p. 101-102.
* ↑ Bola de Drac (anime) episodi 23.
* ↑ Toriyama, Akira. Bola de Drac, Kanzenban nº 34. Japó: Shūeisha, 2004. ISBN 4-08-873477-7. Capítol: 519.

## Bibliografia

* Clements, Jonathan; Helen McCarthy. The Anime Encyclopedia: A Guide to Japanese Animation Since 1917. 1a edició. Berkeley, California: Stone Bridge Press, 1 setembre 2001. ISBN 1-880656-64-7. OCLC 47255331.
# Abd-ar-Raüf as-Sinkilí

Abd-ar-Raüf ibn Alí al-Jawí al-Fansurí as-Sinkilí, més conegut senzillament com a Abd-ar-Raüf as-Sinkilí (1620-mort després del 1693) fou un sufí de Sumatra nascut a Singkel, al nord de Fansur.
Va fundar (vers 1661) una tariqa shattariyya a Atjeh que es va difondre per tota Indonèsia, especialment a Java. Aquesta confraria fou fundada a Aràbia per Ahmed al-Kushashi, que va tenir per successor a Ibrahim al-Kurani.

## Bibliografia

* C. Snouck Hurgronje, The Achehnese
* Voorhoeve, P. «ʿAbd al-Raʾūf b. ʿAlī al-Ḏj̲āwī al-Fanṣūrī al-Siṅkilī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 19 de maig de 2016 <http://referenceworks.brillonline.com/entries/encyclopaedia-of-islam-2/abd-al-rauf-b-ali-al-djawi-al-fansuri-al-sinkili-SIM_0124>
# Producció de cafè a l'Índia

La producció de cafè a l'Índia domina en els turons del sud de l'Índia, essent els principals estats productors de cafè els de Karnataka amb el 53% seguit de Kerala (28%) i Tamil Nadu (11%). La producció total de cafè a l'Índia és de 8.200 tones. Principalment les plantes creixen amb el sistema d'estar sota l'ombra d'altres arbres. Hi ha uns 250.000 cultivadors de cafè a l'Índia; dels quals el 98% són petits agricultors. L'any 2009 la producció de cafè a l'Índia representava només el 4,5% del total mundial. Gairebé el 80% del cafè produït al país s'exporta. La majoria del cafè exportat es fa a través del Canal de Suez.

## Història

El cafè té el seu origen a Etiòpia i a l'Índia durant la seva època musulmana i arribà amb uns sant musulmà anomenat Baba Budan, qui pelegrinà a la Meca on va conèixer el cafè i en portà llavors a Mysore a l'Índia i les plantà a les Chandragiri Hills (a 1829 m d'altitud). Els àrabs d'Aràbia exercien un control estricte del cafè i no permetien pas que s'exportessin les llavors però Baba Budan ho aconseguí.
A partir de 1670 es van fer petites plantacions sistemàtiques de cafè a l'Índia i la primera gran plantació es van fer 1840 en l'època colonial britànica.
En els darrers 50 anys la producció de cafè a l'Índia ha crescut un 15%.

## Varietats

Les quatre varietats principals de cafè a l'Índia inclouen: Kent, S.795, Cauvery i Selection 9.
El cafè de l'Índia té una bona reputació a Europa pel fet de ser menys àcid i més dolç, tanmateix als Estats Units prefereixen el cafè africà i d'Amèrica del Sud que és més àcid.

## Referències

* 1 2 Yeboah, Salomey. «Value Addition to Coffee in India». Cornell Education:Intag 602, 08-03-2005. [Consulta: 5 octubre 2010].
* 1 2 Lee, Hau Leung; Lee, Chung-Yee. Building supply chain excellence in emerging economies, 2007, p. 293–94. ISBN 0-387-38428-6.
* ↑ Illy, Andrea; Viani, Rinantonio. Espresso coffee: the science of quality. Academic Press, 2005, p. 47. ISBN 0-12-370371-9.
* ↑ Encyclopædia Britannica. «The Encyclopædia Britannica; a dictionary of arts, sciences, and general literature». Coffee p. 110–112. Archive.org. [Consulta: 1r desembre 2010].
* ↑ Robertson, Carol. The Little Book of Coffee Law. American Bar Association, 2010, p. 77–79. ISBN 1-60442-985-2 [Consulta: 29 novembre 2010].
* ↑ Playne, Somerset; Bond, J.W.; Wright, Arnold. Southern India – Its History, People, Commerce: Its History, People, Commerce, and Industrial Resources. Asian Educational Services, 2004, p. 219-222. ISBN 81-206-1344-9.
* ↑ Waller, J. M., Bigger, M., Hillocks, R.J.. [Coffee pests, diseases and their management ]. CABI, 2007, p. 26. ISBN 1-84593-129-7.
* ↑ Cramer, Pieter Johannes Samuel. A Review of Literature of Coffee Research in Indonesia. IICA Biblioteca Venezuela, 1957, p. 102.

## Enllaços externs

* Official website http://www.indiacoffee.org
# Marcos Nine

Marcos Nine Búa, nascut a A Illa de Arousa el 1977, és un director, productor i guionista de cinema gallec.

## Trajectòria

Va col·laborar com a guionista en sèries de Galega com Terra de Miranda i Mareas vivas, i com a director va començar la seva carrera amb el curtmetratge Carcamáns (2003), sobre la tragèdia del Prestige a l'Illa d'Arousa. El seguiria el documental Pensando en Soledad (2006) sobre José Ernesto Díaz-Noriega, pioner de la cinematografia a Galícia, que té un versió abreujada, J.E.D.N. José Ernesto Díaz-Noriega (2006).
Amb el documental Historia unde parroquia (2007), on retrata la vida de la Val de Xestoso (Monfero). ) pel seu barri, va guanyar els Premi Mestre Mateo al Millor Documental. A Fábrica (2008) va guanyar el segon premi del Festival de Curtmetratges Gallecs de Sada i va ser reconegut com el millor curtmetratge documental al 5è on&off Internacional Festival de Cinema de Ribadeo. El mateix any va guanyar els Mestre Mateo al millor guió per la sèrie As leis de Celavella.
Aarón (2009) va guanyar el Premi Mestre Mateo al millor treball experimental, i el premi al millor curtmetratge documental a la IV edició de Curtas na Rede. Manuscritos Pompeanos (2010) va rebre els Mestre Mateo a la mateixa categoria l'any següent (2011). El mateix any, amb Radiografia dun autor de tebeos, sobre l'obra de l'autor de còmics gallecs David Rubín, també va guanyar els Mestre Mateo al millor documental.
Altres obres de la seva autoria són els llargmetratges O Premio da Rubia (2008) i La Brecha (2011), així com el curtmetratge O Sol nos Chaos (2010) .
També va ser guionista i muntador del llargmetratge Piedad (2012) de Otto Roca, i codirector del curtmetratge Losada (2011).
Actualment està gravant el documental Na procura da besta, en el qual diversos dibuixants de cómics donen compte de les seves experiències en el gènere, i A Viaxe de Leslie, sobre la mort de l'actor britànic. Leslie Howard durant la segona guerra mundial davant de la costa de Cedeira.

## Premis i nominacions
### Premis Mestre Mateo

| Any | Categoria | Film | Resultay |
| 2007 | Millor direcció | Historia dunha parroquia | Nominat |
| 2008 | Millor obra experimental | Soidade ^ 3 | Nominat |
| 2014 | Millor muntatge | A viaxe de Leslie | Guayador |
| 2022 | Millor documental | A virxe roxa | Guayador |

## Referències

* ↑ Marcos Nine a galegos.info
* ↑ El cine de Marcos Nine a A Cuarta Parede
* ↑ Marcos Nine a Tebeosfera

## Enllaços externs

* Soidade^3, blog personal de Marcos Nine
* Fitxa a Axencia Audiovisual Galega
# Newell (Dakota del Sud)

Newell és una població dels Estats Units a l'estat de Dakota del Sud. Segons el cens del 2000 tenia 646 habitants.

## Demografia

Segons el cens del 2000, Newell tenia 646 habitants, 274 habitatges, i 178 famílies. La densitat de població era de 249,4 habitants per km².
Dels 274 habitatges en un 28,8% hi vivien nens de menys de 18 anys, en un 52,9% hi vivien parelles casades, en un 9,5% dones solteres, i en un 34,7% no eren unitats familiars. En el 33,2% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,9% tenia menys de 18 anys, un 5,7% entre 18 i 24, un 22,4% entre 25 i 44, un 26,2% de 45 a 60 i un 18,7% 65 anys o més.
L'edat mediana era de 40 anys. Per cada 100 dones de 18 o més anys hi havia 82,9 homes.
La renda mediana per habitatge era de 24.000 $ i la renda mediana per família de 27.159 $. Els homes tenien una renda mediana de 25.000 $ mentre que les dones 16.375 $. La renda per capita de la població era de 12.854 $. Entorn de l'11,4% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Newell». American Fact Finder. Oficina del Cens dels Estats Units, 12-01-2010.
# Abd-ar-Raüf (nom)

Abd-ar-Raüf és un nom masculí teòfor àrab islàmic (àrab: عبد الرؤوف, ʿAbd ar-Raʾūf) que literalment significa ‘Servidor del Benigne’, ‘Servidor del Compassiu’, essent «el Benigne» o «el Benigne» un dels epítets de Déu. Si bé Abd-ar-Raüf és la transcripció normativa en català del nom en àrab clàssic, també se'l pot trobar transcrit Abdul Raouf... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «رأف». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Iniciativa por La Palma

Iniciativa por La Palma (INPA) és un partit polític fundat en l'illa de La Palma (Canàries), de marcat caràcter insularista i regional, que neix d'una escissió del PSOE. Es defineix com una organització "progressista, assembleària i plural". En les eleccions locals de 2003 va obtenir representació municipal a Barlovento i Los Llanos de Aridane. Per a les eleccions municipals de 2007 va arribar a un acord amb Nova Canàries però no van obtenir representació parlamentària. No obstant això, mantenen la representació municipal a Barlovento, Los Llanos de Aridane i una nova representació a Breña Alta.

## Enllaços externs

* Iniciativa por La Palma, pàgina oficial Arxivat 2011-02-18 a Wayback Machine.
# Magny

«Magny» té aquests significats:
* Alsàcia - Xampanya-Ardenes - Lorena: Le Magny (Vosges), municipi al departament dels Vosges
* Alts de França:
** Magny-la-Fosse, municipi al departament de l'Aisne
** Vincy-Reuil-et-Magny, municipi al departament de l'Aisne
* Borgonya - Franc Comtat:
** Magny (Yonne), municipi al departament del Yonne
** Les Magny, municipi al departament de l'Alt Saona
** Magny-Châtelard, municipi al departament del Doubs
** Magny-Cours, municipi al departament del Nièvre
** Magny-Danigon, municipi al departament de l'Alt Saona
** Magny-Jobert, municipi al departament de l'Alt Saona
** Magny-la-Ville, municipi al departament de la Costa d'Or
** Magny-Lambert, municipi al departament de la Costa d'Or
** Magny-lès-Aubigny, municipi al departament de la Costa d'Or
** Magny-lès-Jussey, municipi al departament de l'Alt Saona
** Magny-lès-Villers, municipi al departament de la Costa d'Or
** Magny-Lormes, municipi al departament del Nièvre
** Magny-Montarlot, municipi al departament de la Costa d'Or
** Magny-Saint-Médard, municipi al departament de la Costa d'Or
** Magny-sur-Tille, municipi al departament de la Costa d'Or
** Magny-Vernois, municipi al departament de l'Alt Saona
** Hyèvre-Magny, municipi al departament del Doubs
* Centre – Vall del Loira:
** Magny (Eure i Loir), municipi al departament de l'Eure i Loir
** Le Magny (Indre), municipi al departament de l'Indre
* Gran Est:
** Magny (Alt Rin), municipi
** Magny-Fouchard, municipi al departament de l'Aube
** Robert-Magny, municipi al departament de l'Alt Marne
** Robert-Magny-Laneuville-à-Rémy, municipi al departament de l'Alt Marne
* Illa de França:
** Magny-en-Vexin, municipi al departament de Val-d'Oise
** Magny-le-Hongre, municipi al departament de Sena i Marne
** Magny-les-Hameaux, municipi al departament d'Yvelines
** Cantó de Magny-en-Vexin, cantó al districte de Pontoise (departament de Val-d'Oise)
* Normandia:
** Magny-en-Bessin, municipi al departament de Calvados
** Magny-la-Campagne, municipi al departament de Calvados
** Magny-le-Désert, municipi al departament de l'Orne
** Magny-le-Freule, municipi al departament de Calvados
# Oasys Parc

Osasys, antigament anomenat MiniHollywood, és un parc temàtic situat al Desert de Tabernas, concretament al quilòmetre 464 de la carretera N-340, als afores de la província d'Almeria. Estava ambientat en els decorats que es van construir per a les pel·lícules de l'oest que es van gravar a la província en els anys 60 i 70.
És un dels Parcs temàtics més original de tot el Mediterrani, ja que disposa d'una gran varietat d'espectacles en directe que ens fan retornar i experimentar les vivences de l'antic farwest, ja que ofereix diversos espectacles de cowboys, representant atracaments a bancs i balls de cancan. A més a més, aquest és un lloc simbólic per la geografia d'Almeria, ja que s'ubica en l'únic desert d'Europa, on s'ha aconseguit que la reserva zoològica i herbàcia sigui una realitat, ja que hi ha més de 800 animals acollits de 175 espècies diferents, moltes d'elles protegides i diverses en perill d'extinció. A més disposa d'una reserva natural amb 4.000 arbres i prop de 20.000 plantes.

## Història

El seu nom original era Yucca City, dissenyat per Carlo Simi per representar la pel·lícula La mort tenia un preu, de l'any 1965, que fou dirigida per l'italià Sergio Leone. Tot i que, ha estat utilitzat per una gran quantitat de pel·lícules del gènere western. Més tard, amb l'enregistrament del bo, el lleig i el dolent, els extres que van participar en el rodatge van decidir comprar el decorat i convertir-lo en un parc turístic. Posteriorment, tot el recinte va ser adquirit per la cadena hotelera Platja Senator.

## Pel·lícules famoses

1960
* Per un grapat de dòlars (1964, Clint Eastwood)
* La mort tenia un preu (1965, Clint Eastwood, Lee Van Cleef)
* El bo, el lleig i el dolent (1968, Clint Eastwood, Lee Van Cleef)
1970
* Sol vermell (1971, Charles Bronson, Ursula Andress)
1980
* Conan el Bàrbar (1982, Arnold Schwarzenegger)
2000
* Blueberry, l'experiència secreta (2004, Vincent Cassel)
2010
* Dr Who, "Un poble anomenat Misericòrdia" (2012)

## Referències

* ↑ Metalmania. «* Mini Hollywood. Parque tematico de Tabernas.». [Consulta: 8 gener 2021].
* ↑ «EL HOMBRE QUE MATO A LIBERTY VALANCE: COWBOYS - LA HISTORIA DEL VAQUERO AMERICANO», 28-03-2013. [Consulta: 8 gener 2021].

## Enllaços externs

* http://www.oasysparquetematico.com Consultada el 02/12/2015
* http://oasys.playasenator.com/secciones/minihollywood/historia.aspx Arxivat 2015-12-08 a Wayback Machine. (Història) Consultada el 02/12/2015
* http://www.cabogataalmeria.com/Cabo-Gata/Actividades/Ocio/Tabernas-Hollywood-Oeste-poblados.html (Oasys Parc, Castellà) Consultada el 03/12/2015
* http://www.almeriawesternfilmfestival.es/peliculas.html (pel·lícuels d'Almeria) Consultada el 03/12/2015
# Abd-ar-Ridà

Abd-ar-Ridà és el nom dels següents personatges:
Abd-ar-Ridà forma part del nom de molts personatges:
* Abd al-Riza Khan, governador i noble persa de Yadz
* Abdulhussain Abdulredha, actor kuwaitià

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-ar-Ridà, tot i que no en fos el nom principal
# Pou del carrer Bonaire

El Pou del carrer Bonaire és una obra de Sant Mori (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat dins del nucli urbà de la població de Sant Mori, a la part nord del terme i del nucli antic, al bell mig del carrer.
Construcció de planta quadrada que protegeix el pou circular d'on s'extreia l'aigua, actualment tancat. Presenta la coberta plana, amb dos petits arcs rebaixats als costats on hi ha les obertures, decorats amb unes motllures esglaonades a la part inferior. Les obertures són rectangulars i estan enreixades. A l'interior hi ha una corriola per la corda de la galleda. La construcció està bastida amb maons.

## Història

Construcció en rajol del segle xx.

## Referències

* 1 2 3 «Pou del carrer Bonaire». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Armando Manzo

Armando Manzo Ponce (16 d'octubre de 1958) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1986.

## Referències

* ↑ Perfil a mediotiempo.com
* ↑ Armando Manzo a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.